**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 29.10.2018.**

**SKRAĆENI ZAPISNIK**

**SA 248. SJEDNICE UPRAVNOG VIJEĆA JU KAMENJAK**

Održane dana 29. listopada 2018. godine. u 17 sati.

Prisutni: Vlasta Iveša Mihovilović, Ivana Marić, Matija Medica, Ljubomir Mezulić

Odsutni: Cinzia Zubin

Ostali: ravnateljica Maja Šarić, zapisničarka Greta Pavić, glavni čuvar prirode Aljoša Ukotić, stručni suradnik 2. reda Lidija Krajcar, djelatnik na održavanju Vanja Kolarić

D N E V N I R E D

1. Zapisnik 247. sjednice UV
2. Izbor voditelja naplate na ulazno-izlaznim punktovima na određeno vrijeme (1 godina)
3. Izbor stručnog voditelja/ice (mandat – 4 godine)
4. Natječaj za čuvara prirode  - pripravnika
5. Informacija o tijeku aktivnosti projekta ORKA
6. Informacija / Kronologija održavanja cesta i uređenja parkirnih zona
7. Potvrda računa
8. Ponuda DV Medulin
9. Rasprava o Pravilniku o sistematizaciji
10. Prijedlog daljnjeg unapređenja i revitalizacije sustava naplate
11. Razno

Predsjednik Upravnog vijeća JU Kamenjak otvara sjednicu i predlaže da se točka 4. briše s dnevnog reda.

Prijedlog dnevnog reda se jednoglasno usvaja.

Za: 5 Protiv: 0

**AD.1. Zapisnik 247. sjednice UV**

Usvaja se zapisnik 247. sjednice UV.

Za: 4 Protiv: 0

**AD.2. Izbor voditelja naplate na ulazno-izlaznim punktovima na određeno vrijeme (1 godina)**

Nakon provedbe postupka natječaja za prijem 1 (jednog) djelatnika na radno mjesto Voditelja naplate na ulazno-izlaznim punktovima na određeno vrijeme (1 godina), povjerenstvo je odlučilo da se na radno mjesto Voditelja naplate na ulazno-izlaznim punktovima na određeno vrijeme prima Rifadija Beriša iz Jadreški.

Za: 4 Protiv: 0

**AD.3. Izbor stručnog voditelja/ice (mandat – 4 godine)**

Prijedlog Povjerenstva za prijem djelatnika u radni odnos temeljem provedenog javnog natječaja za stručnog voditelja je da se na četverogodišnji mandat imenuje

Katarina Bulešić, iz Zagreba, uz probni rok od 6 mjeseci.

Prijedlog se jednoglasno usvaja.

Za: 4 Protiv: 0

**AD.4. Informacija o tijeku aktivnosti projekta ORKA**

Predsjednik UV daje riječ stručnoj suradnici Lidiji Krajcar koja upoznaje vijeće s tijekom aktivnosti projekta ORKA.

Projekt ORKA uključuje niz aktivnosti koje će Ustanovi olakšati upravljanje i praćenje posjetitelja s ciljem održavanja i promicanja zaštite prirodnih vrijednosti područja značajnog krajobraza Donji Kamenjak i medulinski arhipelag.

Rezultati aktivnosti koje će se provoditi u sklopu projekta bit će:

* Projektno-tehnička dokumentacija koja će unaprijediti upravljanje posjetiteljima
* Posjetiteljska infrastruktura koja će obogatiti atrakcijsku osnovu na području uz poboljšanje kvalitete boravka posjetitelja na području
* Adekvatna komunalna infrastruktura koja će omogućiti bolju zaštitu prirode
* Obnovljena i nadopunjena edukativna staza „Putevima dinosaura“
* Povećani broj posjetitelja na mjestima gdje će se oplemenjivati infrastruktura i atrakcijske osnove

Obzirom na prekapacitiranost koja je izražena tijekom ljetnih mjeseci, ovim projektom uvesti će se kontrolirani ulaza/izlaza svih posjetitelja kako bi strateški smanjili pritisak vozila na područje i potaknuli posjetitelje koji koriste alternativne načine obilaska područje da dođu u što većem broju, i na području borave kvalitetno, uživajući u edukativnim stazama i drugim kvalitetnim sadržajima Kamenjaka. Zadnjih godina činimo velike napore kako bismo Kamenjak posjetiteljima prikazali u svoj raskoši prirodnih bogatstava i odmakli se od percepcije javnosti da je „Kamenjak samo velika plaža za kupanje i sunčanje“.

Javna ustanova Kamenjak veliku pažnju poklanja i prilagodbi svojih sadržaja osobama sa posebnim potreba pa je u tom smjeru nastavila i ovim Projektom, naime Projektom je predviđena nabavka vozila koja će omogućiti ne samo alternativu/rasterećenje područja od korištenja osobnih automobila već će vozilo biti prilagođeno osobama sa posebnim potrebama u invalidskim kolicima, navedeno vozilo će se koristiti i za prijevoz organiziranih grupa koje na područje dolazi u sklopu edukativnih programa koje Ustanova provodi u sklopu svojih aktivnosti.

U sklopu Projekta ORKA oplemeniti će se i infrastrukturno i sadržajno jedna od najposjećenijih edukativnih staza na Kamenjaku, a to je poučno-tematska staza „putevima dinosaura“. Nova staza pružiti će posjetiteljima uz edukaciju i nove zabavne sadržaje kako što su drvena igrala za djecu, nove modele biljojednih i mesojednih dinosaura koji su u davnini vladali ovim područjem, a koji će zajedno sa pripadajućim edukativnim tabelama ( novi podaci iz svijeta geologije i paleontologije) biti izvrstan edukativni alat za poučavanje djece i zainteresiranih posjetitelja o izgledu i životu davno izumrlih gmazova..

Za korisnike modernih tehnologija biti će izrađena aplikacija koja će posjetiteljima dati sve potrebne informacije o prirodnim vrijednostima područja i drugim zakonskim odredbama na području kojim upravlja JU Kamenjak.

Projekt će se provoditi do siječnja 2020. godine, no pozitivni učinci ovog Projekta postaviti će čvrste temelje na kojima ćemo nastaviti razvijati ovo jedinstveno područje koje su nam na čuvanje ostavili naši stari, a koje mi moramo predati očuvano na daljnje čuvanje sljedećim generacijama.

**AD.5. Informacija / Kronologija održavanja cesta i uređenja parkirnih zona**

Predsjednik UV daje riječ glavnom čuvaru prirode koji fotodokumentacijom (prije i poslije) obrazlaže određene radove koji su obavljeni na području. U samim radovima oko uređenja parkirnih zona, prometnice, uklanjanja vjetroizvalina i ostalih radova na području uključili smo sinergiju naših čuvara prirode, kooperanta obrta Darko i inženjerije hrvatske vojske. Sve učinjeno u skladu je sa svom potrebitom dokumentacijom.

**AD.6. Potvrda računa**

Daje se suglasnost za plaćanje računa za nabavljenu robu i izvršene usluge, prema popisu:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  | | --- | --- | --- | --- | --- | | **RED.**  **BR.** | **NAZIV DOBAVLJAČA** | **RAČUN** | **DATUM**  **RAČUNA** | **IZNOS** | | 1. | STUDENTSKI CENTAR PULA | 6824/2018 | 24.09.18. | 14.679,51 kn | | 2. | CRNI VJETAR d.o.o. | 16918-1-1 | 28.09.18. | 12.500,00 kn | | 3. | ILIRIC - DSW d.o.o. | 1443/1/1 | 30.09.18. | 27.187,50 kn | | 4. | MED EKO SERVIS d.o.o. | 586/PP1/1 | 30.09.18. | 31.732,55 kn | | 5. | STUDENTSKI CENTAR PULA | 7113/2018 | 02.10.18. | 28.200,00 kn | | 6. | URBAN COOP, ZADRUGA | 181004-064 | 04.10.18. | 27.330,76 kn | | 7. | OBRT DARKO, VL. FOLO DARKO | 33/P1/1 | 10.10.18. | 30.250,00 kn | | 8. | MASTER SPORT d.o.o. | 15/P1/1 | 23.10.18. | 12.500,00 kn | |  |  |  |  |

Vijeće jednoglasno prihvaća prijedlog.

Za: 4 Protiv: 0

**AD.7. Ponuda DV Medulin**

Predsjednik UV otvara raspravu po pitanju donacije DV Medulin, Munida 3a, Medulin. Prijedlog je donira iznos od 35.225,00 kuna (PDV uključen) u svrhu kupovine Igrala za DV Medulin, podružnica Premantura.

Vijeće jednoglasno usvaja prijedlog.

Za: 4 Protiv: 0

**AD.8. Rasprava o Pravilniku o sistematizaciji**

Vijeće predlaže da se održi radni sastanak na temu Pravilnika o sistematizaciji.

**AD.9. Prijedlog daljnjeg unapređenja i revitalizacije sustava naplate**

Predsjednik UV daje riječ djelatniku na održavanju Vanji Kolariću koji obrazlaže manjkavost programa naplate. Program je manjkav u pogledu bolje kontrole ulaza, automatizirane izrade izvještaja, limitiranja ulaza osobama koji ne poštuju pravila ponašanja, automatizirane obrade i analize podataka o naplati ulaza.

Prijedlog je da se krene u skupljanje ponuda za nadogradnju sustava.

**AD.10. Razno**

Predsjednik UV daje riječ ravnateljici koja upoznaje vijeće sa zamolbom Sindikata umirovljenika Hrvatske, Podružnica Medulin, Centar 223, za novčanu pomoć za kupovinu paketa za potrebite.

Prijedlog predsjednika UV je da se donira 2.500,00 kuna za kupovinu paketa za potrebite.

Vijeće jednoglasno usvaja prijedlog.

Za: 4 Protiv: 0

Predsjednik UV daje riječ ravnateljici koja upoznaje vijeće sa zamolbom Društva multiple skleroze IŽ, Keršovanijeva 35, Pula, za novčanom pomoći u svrhu provođenja rehabilitacije i podizanja kvalitete života oboljelih od multiple skleroze.

Prijedlog UV je da de donira 2.000,00 kuna u u svrhu provođenja rehabilitacije i podizanja kvalitete života oboljelih od multiple skleroze.

Vijeće jednoglasno usvaja prijedlog.

Za: 4 Protiv: 0

Predsjednik UV daje riječ ravnateljici koja upoznaje vijeće sa zamolbom OŠ Mate Demarin, Munida 3, Medulin za donacijom 1.800,00 kuna u svrhu kupovine 1 mikroskopa.

Vijeće jednoglasno usvaja prijedlog.

Za: 4 Protiv: 0

Predsjednik UV daje riječ ravnateljici koja predlaže da se djelatnika Vanji Kolariću, Pomer, zaposli na ugovor na neodređeno vrijeme na radno mjesto djelatnika na održavanju.

Vijeće jednoglasno usvaja prijedlog.

Za: 4 Protiv: 0

Predsjednik UV daje riječ ravnateljici koja obrazlaže potrebu za nabavom nadzorne kamere za područje Lokve.

Vijeće prihvaća ponudu tvrtke Sigurna zona j.d.o.o., Fucane 22, Medulin u ukupnom iznosu 19.890,00 kuna (PDV uključen), u svrhu kupovine nadzorne kamere za područje Lokve.

Za: 4 Protiv: 0

Zapisničarka Predsjednik Upravnog

Greta Pavić vijeća JU Kamenjak

Matija Medica

Kraj sjednice je u 19:05.

SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:

* Odluka kojom se nakon provedbe postupka natječaja za prijem 1 (jednog) na radno mjesto Voditelja naplate na ulazno-izlaznim punktovima na određeno vrijeme (1 godina), prima Rifadija Beriša iz Jadreški – usvojeno
* Odluka kojom se prihvaća prijedlog Povjerenstva za prijem djelatnika u radni odnos te se temeljem provedenog javnog natječaja za stručnog voditelja na četverogodišnji mandat imenuje Katarina Bulešić, Zagreb, uz probni rok od 6 mjeseci – usvojeno
* Odluka o davanju suglasnosti za plaćanje računa za nabavljenu robu i izvršene usluge – usvojeno
* Odluka kojom se odobrava DV Medulin, Munida 3a, Medulin donacija u iznosu 35.225,00 kuna (PDV uključen) u svrhu kupovine Igrala za DV Medulin, podružnica Premantura – usvojeno
* Odluka kojom se odobrava donacija Sindikatu umirovljenika Hrvatske, Podružnica Medulin, Centar 223 u iznosu od 2.500,00 kuna za kupovinu paketa za potrebite – usvojeno
* Odluka kojom se odobrava donacija Društvu multiple skleroze IŽ, Keršovanijeva 35, Pula, u iznosu od 2.000,00 kuna u svrhu provođenja rehabilitacije i podizanja kvalitete života oboljelih od multiple skleroze – usvojeno
* Odluka o zapošljavanju Vanje Kolarića, Pomer, na radno mjesto djelatnika na održavanju na neodređeno vrijeme – usvojeno
* Odluka o usvajanju zamolbe OŠ Mate Demarin, Munida 3, Medulin za donacijom 1.800,00 kuna u svrhu kupovine 1 mikroskopa – usvojeno
* Odluka o prihvaćanju ponude tvrtke Sigurna zona j.d.o.o., Fucane 22, Medulin u ukupnom iznosu 19.890,00 kuna (PDV uključen), u svrhu kupovine nadzorne kamere za područje Lokve - usvojeno